Шчымлівую нотку падзеі надавала разуменне таго, што сёння госці імпрэзы адзін з апошніх разоў перад перапынкам на невядомы час бачылі Ганну Хітрык. Застаўся яшчэ канцэрт яе гурта “Сундук” у Купалаўскім тэатры, і затым, напрыканцы кастрычніка, акторка-спявачка з мужам Сяргеем Рудэням (таксама купалаўцам і музыкам) і сынам, едзе на пастаяннае жыхарства ў Ізраіль. Дзеля таго, каб сын Ганны, што церпіць на аўтызм, рос у краіне, больш талерантнай і адкрытай да дзяцей з асаблівасцямі развіцця.